BTS รายได้บริการ-ขายเพิ่มขึ้น! ดันงบ 9 เดือนกำไรโตแตะ 3.01 พันลบ.
BTS รายได้บริการ-ขายเพิ่มขึ้น! ดันงบ 9 เดือน(สิ้นสุด 31 ธ.ค.64) กำไรโตแตะ 3.01 พันลบ. จากช่วงเดียวกันของปีก่อน 2.89 พันลบ.
BTS รายได้บริการ-ขายเพิ่มขึ้น! ดันงบ 9 เดือน(สิ้นสุด 31 ธ.ค.64) กำไรโตแตะ 3.01 พันลบ. จากช่วงเดียวกันของปีก่อน 2.89 พันลบ.
15 ก.พ. 2565

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รายงานผลการดำเนินงานไตรมาส 3 ปี 2564/65 และงวด 9 เดือนของปี 2564/65 (สิ้นสุด 31 ธันวาคม 2564)

โดยผลการดำเนินงานประจำงวด 9 เดือนบริษัทฯบันทึกรายได้รวมสำหรับรอบระยะเวลาเก้าเดือนของปี 2564/65 จำนวน 25,303 ล้านบาท ลดลง 22.7% หรือ 7,435 ล้านบาท จากช่วงเดียวกันของปีก่อน ปัจจัยหลักมาจาก (1) รายได้จากการให้บริการรับเหมาที่ลดลงจำนวน 8,174 ล้านบาท ส่วนใหญ่เป็นผลมาจากการลดลงของรายได้จากการให้บริการติดตั้งงานระบบและการจัดหารถไฟฟ้าขบวนใหม่สำหรับโครงการส่วนต่อขยายสายสีเขียว รวมถึงรายได้งานก่อสร้างโครงการรถไฟฟ้า สายสีชมพูและสีเหลือง
(2) การลดลงของกำไรจากการขายที่ดินจำนวน 1,497 ล้านบาท หรือ 75.7% จากจำนวน 1,979 ล้านในงวด 9 เดือนของ ปี 2563/64 อย่างไรก็ดีการลดลงของรายได้รวมบางส่วนถูกชดเชยด้วย,(3) รายได้จากการบริการและการขายที่เพิ่มขึ้นจำนวน 2,101 ล้านบาท และ (4) รายได้ดอกเบี้ยรับที่เพิ่มขึ้น จำนวน 474 ล้านบาท
ทั้งนี้ กำไรจากการดำเนินงานที่เกิดขึ้นเป็นประจำก่อนค่าเสื่อมราคา ค่าตัดจำหน่าย ดอกเบี้ย และภาษี (Recurring EBITDA) ของรอบระยะเวลาเก้าเดือนของปี 2564/65 เพิ่มขึ้นเล็กน้อย 55 ล้านบาท หรือคิดเป็น 0.9% จากปีก่อน เป็น 6,259 ล้านบาท
อย่างไรก็ตามแม้ผลการดาเนินงานของธุรกิจจะปรับตัวลดลงในงวด 9 เดือนนี้เมื่อเทียบกับปีก่อน จากผลกระทบของการแพร่ ระบาดของโรคโควิด-19 บริษัทฯบันทึกกำไรสุทธิ (หลังหักส่วนของผู้ถือหุ้นส่วนน้อย) จำนวน 3,013 ล้านบาท เติบโต 119 ล้านบาท หรือ 4.1% จากปีก่อน สาเหตุหลักมาจากการเปลี่ยนแปลงจากส่วนแบ่งขาดทุน เป็นส่วนแบ่งกำไรจากเงินลงทุนในยู ซิตี้ในงวดนี้ เนื่องจากยู ซิตี้ มีการบันทึกการ ด้อยค่าของสินทรัพย์ลดลง รวมถึงการบันทึกกำไรที่ยังไม่ได้รับรู้จากการลงทุนใน Jaymart โดยยู ซิตี้ ในเดือนธันวาคม 2564